Kiinan rauhanomaisen jälleenyhdistymisen edistämisyhdistys Suomessa

Kiinan rauhanomaisen jälleenyhdistymisen edistämisyhdistys Suomessa (, lyh. FAPPRC) on suomalainen yhdistys, jolla on linkkejä kiinalaiseen Yhteisrintaman työosastoon ja sitä kautta lopulta Kiinan kommunistiseen puolueeseen.

FAPPRC on perustettu loppuvuodesta 2016, ja se merkittiin yhdistysrekisteriin alkuvuodesta 2017. Yhdistyksen kotipaikka on Helsinki.

Yhdistys sai huomiota alkuvuodesta 2020, kun Yle julkaisi laajan reportaasin yhdistyksen harjoittamasta vainosta Suomessa sekä sen silloisen varapuheenjohtajan Jenni Chen-Yen kytköksistä politiikkaan. Chen-Ye istui tuolloin Vantaan kaupunginvaltuustossa kokoomuksen valtuustoryhmässä. Kokoomus erotti hänet, jonka jälkeen Chen-Ye siirtyi vihreisiin, josta hän erosi helmikuussa 2021.

FAPPRC:n toimintaan kuuluu muun muassa vastamielenosoituksien järjestäminen Hongkongin demokratiamielisiä mielenosoituksia ja muita kokoontumisia vastaan. FAPPRC tekee myös niin sanottua pakolaisvakoilua, jossa se vakoilee ja pyrkii vaikuttamaan Suomessa väliaikaisesti asuviin tai tänne pysyvästi muuttaneisiin kiinalaistaustaisiin ihmisiin. Tämän kohteena ovat muun muassa Falun Gongin harjoittajat.

Katso myös
 Operaatio Kettujahti

Lähteet 

Suomalaiset järjestöt
Kiinan kommunistinen puolue